এটা জেলা

এটাহ জেলা ভারতের উত্তরপ্রদেশ রাজ্যের অন্যতম একটি জেলা এবং এটাহ শহরে জেলা সদর অবস্থিত। এটাহ জেলাটি আলিগড় বিভাগের অন্তর্গত। নয়াদিল্লি থেকে এটাহ জেলার সড়ক পথে দূরত্ব ২১০ কিলোমিটার।

 ইতিহাস 
শহরটি ব্রজের সাংস্কৃতিক অঞ্চলে অবস্থিত এবং বৈদিক যুগে শূরসেন মহাজনপদের একটি অংশ ছিল। স্থানীয় রাজপুত এবং জাট শাসকদের হাতে পরার আগে এটি পরবর্তীকালের মৌর্য, গুপ্ত, সিথিয়ান, কুষাণ, ইন্দো-গ্রীকদের মতো বড় রাজ্যগুলি দ্বারা শাসিত হয়েছিল। এখানে উল্লেখযোগ্যভাবে গুপ্ত সাম্রাজ্যের শাসক প্রথম কুমারগুপ্ত-র আমলের বেশ কিছু নিদর্শন পাওয়া গিয়েছে।

 ঐতিহাসিক স্থান 
১৯২৮ সাল থেকে আলীগঞ্জ তহসিলের বিলসর গ্রামকে সংরক্ষণ করে রেখেছে আর্কিওলজিক্যাল সার্ভে অফ ইন্ডিয়া। প্রত্যেক বছর বর্ষার সময় এই অঞ্চলে খনন কার্য চালায় ভারতের প্রত্নতাত্ত্বিক বিভাগ। প্রাচীন স্থাপত্য বিশিষ্ট দুটি স্তম্ভের খোঁজ মেলে। খনন কার্যে প্রথমে শঙ্খলিপি শিলালিপিতে লিখিত প্রাচীন একটি সিঁড়ির ধাপ আবিষ্কৃত হয়। শিলালিপির পাঠোদ্ধার করে জানা গিয়েছে যে আবিষ্কৃত সিঁড়িটিতে ‘শ্রী মহেন্দ্রদ্রতী’ (Sri Mahendradity) খোদাই করা রয়েছে । উল্লেখ্য গুপ্ত শাসক প্রথম কুমারগুপ্তকে (Kumargupta) ‘শ্রী মহেন্দ্রদ্রতী’ উপাধিতে ভূষিত করা হয়েছিল। বিলসর গ্রামে আবিষ্কৃত প্রাচীন সিঁড়িটির মাধ্য়মে গুপ্ত আমলের একটি মন্দির খুঁজে পাওয়া গিয়েছে। মূলত ব্রাক্ষ্মণ (Brahmin), জৈন (Jain) ও বৌদ্ধরা (Buddhist) মন্দিরটি সেই যুগে ব্যবহার করত। আজ পর্যন্ত গুপ্ত যুগের মাত্র দুটি কাঠামোগত মন্দির পাওয়া গিয়েছে তাই এই আবিষ্কারটি ভারতের ইতিহাসের ক্ষেত্রে ভীষণ তাত্‍পর্যপূর্ণ। মন্দিরটির (Temple) চারটি স্তম্ভ রয়েছে। স্তম্ভগুলিতে কুমারগুপ্তের সময়ের ব্রাহ্মী লিপি লিখিত আছে।

 প্রশাসন 
+সাংসদ ও বিধায়কলোকসভা কেন্দ্রসাংসদ বিধানসভা কেন্দ্রবিধায়কএটাহ লোকসভা কেন্দ্ররাজবীর সিং (BJP) *1এটাহবিপিন কুমার ডেভিড (BJP)মারহারাবীরেন্দ্র (BJP)ফারুখাবাদ লোকসভা কেন্দ্রমুকেশ রাজপুত (BJP) *2আলীগঞ্জসত্যপাল সিং (BJP)

 রাজবীর সিং হচ্ছেন প্রাক্তন মুখ্যমন্ত্রী কল্যাণ সিংহের পুত্র ,যিনি নিজেও এই কেন্দ্র থেকে ২০০৯ সালে নির্বাচিত হন।
 ফারুখাবাদ কেন্দ্র থেকে স্বাধীনতা সংগ্রামী রাম মনোহর লোহিয়া নির্বাচিত হন। পরবর্তীতে প্রাক্তন রাষ্ট্রপতি জাকির হুসেইন-এর জামাতা খুরশিদ আলম খান ও তার পুত্র তথা প্রাক্তন বিদেশমন্ত্রী সালমান খুরশিদ নির্বচিত হন।

+তহসিলনামতহসিলদারআলীগঞ্জদুর্গেশ যাদবইটাহসঞ্জীব ওঝাজলেসারবিজয় কুমার কশত্রপতি

 অর্থনীতি 
২০০৬ সালে পঞ্চায়েতি রাজ মন্ত্রণালয় এটাহ জেলাকে ভারতের ৬৪০টি জেলার মধ্যে ২৫০তম অনুন্নত জেলা হিসেবে শনাক্ত করেছিল। ২০০৯ সালে অনুন্নত অঞ্চলে অনুদান তহবিল কর্মসূচির (বিআরজিএফ) তহবিল প্রাপ্ত উত্তর প্রদেশের ৩৪ টি জেলার মধ্যে এটাহ জেলা অন্তর্ভুক্ত ছিল।

 জনসংখ্যার উপাত্ত 
 ভারতের জনগণনা ২০১১ অনুসারে এটাহ জেলার মোট জনসংখ্যা ১,৭৬১,১৪৩ জন, যা গাম্বিয়ার মোট জনসংখ্যার সমান বা মার্কিন যুক্তরাষ্ট্রের নেব্রাস্কা রাজ্যের মোট জনসংখ্যার সমান। এটি ভারতের ৬৪০টি জেলার মধ্যে ২৭২তম জনবহুল জেলা। এ জেলার জনসংখ্যার ঘনত্ব প্রতি বর্গকিলোমিটারে ৭১৭ জন বা প্রতি বর্গ মাইলে ১,৮৬০ জন লোক বসবাস করে। ২০০১ থেকে ২০১১ এর দশকে জেলার জনসংখ্যা বৃদ্ধির হার ছিল ১২.৭৭%। এটাহ জেলার লিঙ্গ অনুপাত প্রতি ১০০০ পুরুষের বিপরীতে ৮৬৩ জন মহিলা রয়েছে এবং সাক্ষরতার হার ৭৩.২৭%।

২০১১ সালে ভারতের জনগণনার সময়ে এটাহ জেলার জনসংখ্যার ৯৯.২৫% হিন্দি ভাষা এবং ০.৭১% উর্দু ভাষাকে তাদের প্রথম ভাষা বলে উল্লেখ্য করেছিল।2011 Census of India, Population By Mother Tongue 

 তথ্যসূত্র 

বিষয়শ্রেণী:উত্তরপ্রদেশের জেলা
বিষয়শ্রেণী:এটাহ জেলা